**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2015. július 23-án (csütörtökön) 14.00 órakor megtartott ülésén.

**Jelen vannak:** Eged István FIDESZ-KDNP polgármester

Boros Csaba FIDESZ-KDNP alpolgármester

Juhász Attila képviselő

Varró Magdolna képviselő

**Meghívottak:** Dr. Varga Attila jegyző

Dr. Kerekes Tibor aljegyző

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert a 7 képviselőből 4 fő jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők egyhangúan elfogadtak.

**NAPIRENDI PONTOK**

1. A 2015/2016-os tanévkezdési támogatás meghatározása.

Előterjesztő: Eged István polgármester

1. A Pétervásárai Napköziotthonos Óvoda Alapító Okiratának módosítása.

Előterjesztő: Eged István polgármester

1. Pétervására Város Fejlődéséért Közalapítvány Egységes Szerkezetbe foglalt Alapító Okiratának elfogadása.

Előterjesztő: Eged István polgármester

1. A Heves Megyei Kormányhivatallal kötendő használati megállapodás megtárgyalása.

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1./ Napirend**

A 2015/2016-os tanévkezdési támogatás meghatározása.

**Eged István FIDESZ-KDNP polgármester**

A szociális bizottság tárgyalta, javasolják elfogadásra a testület felé.

**Boros Csaba alpolgármester**

Nem arról volt szó, hogy a középiskolások is fognak kapni támogatást?

**Dr. Varga Attila jegyző**

Nem tudni mennyi marad a támogatásból ezért nincsenek benne a középiskolások. Esetleg évvégén majd kapnak ők is mikuláscsomagot.

**Boros Csaba alpolgármester**

Sokan megállították ez miatt a településen.

Régen a középiskolások is támogatva voltak.

**Varró Magdolna képviselő**

Fogadjuk el, így ahogy van, még tudunk később módosítani rajta.

**Eged István FIDESZ-KDNP polgármester**

Át kellene nézni a határozati javaslatot, mert szerinte a harmadik bekezdés nem egyértelmű.

**Dr. Kerekes Tibor aljegyző**

Mindig az adott településen élőket támogatják.

**Eged István FIDESZ-KDNP polgármester**

A keretbe mindenkép bele kell férni.

**Dr. Varga Attila jegyző**

Később is lehet támogatást nyújtani.

**Eged István FIDESZ-KDNP polgármester**

Javasolja, hogy az első bekezdés maradjon úgy, ahogy van.

A második bekezdés annyiban változna, hogy a pétervásárai lakhelyű gyerekek kapjanak, míg a harmadik bekezdésben a középiskolások és a felsőbb intézmények tanulói nem kapnak tanévkezdési támogatást.

**Boros Csaba alpolgármester**

Támogatja, hogy vegyék bele a határozatba, hogy a Pétervásárán lakó, de nem helyben tanuló általános iskolás gyerekek támogatását.

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

Amennyiben nincs kérdés kéri, hogy aki egyetért, a 2015/2016-os tanévkezdési támogatás meghatározásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 67/2015. (VII.23.) határozata**

Pétervására Város Önkormányzat Képviselőtestülete a Szociális, Művelődési és Oktatási Bizottság javaslata alapján a tanévkezdési támogatást a 2015/2016-os tanévben az alábbiak szerint határozza meg:

1./ Nagycsoportos óvodások: 2.000,-Ft/fő

A pétervásárai lakóhelyű tanulók részére teljes tankönyv árát.

A közép és felsőoktatásban résztvevő tanulókat az önkormányzat az anyagi helyzete miatt nem tudja támogatni.

2./ A támogatást a települési támogatás előirányzata terhére kell végrehajtani.

Felelős: Eged István polgármester

Határidő: 2015.augusztus 31.

**2./ Napirend**

A Pétervásárai Napköziotthonos Óvoda Alapító Okiratának módosítása.

**Eged István FIDESZ-KDNP polgármester**

A Pétervására város, Szajla, Terpes, Váraszó, Kisfüzes községek önkormányzatai Óvodafenntartó Társulásából Szajla és Terpes községek 2015. augusztus 31-el kiválnak. Így három település maradt.

A Társulásból való kilépés érinti az Óvoda Alapító Okiratát, amit emiatt módosítani kell.

**Boros Csaba alpolgármester**

Miért váltak ki?

**Juhász Attila képviselő**

Anyagi okok miatt.

**Dr. Varga Attila jegyző**

Sirok ingyen könyvel majd nekik.

**Eged István FIDESZ-KDNP polgármester**

Kérdezi, hogy ezzel kapcsolatban van-e még valakinek kérdése, hozzászólása?

Amennyiben nincs kérdés kéri, hogy aki egyetért, Pétervásárai Napköziotthonos Óvoda Alapító Okiratának módosításával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 68//2015. (VII.23.) határozata**

Pétervására Város Önkormányzat Képviselő-testülete megtárgyalta a Pétervásárai Napköziotthonos Óvoda Alapító Okiratának módosításait, és azt a melléklet szerinti tartalommal elfogadta.

Felkéri a testület a jegyzőt, hogy gondoskodjon az Alapító Okiratok egységes szerkezetbe foglalásáról, és a törzskönyvi nyilvántartásban való átjegyzéséről.

Határidő: azonnal

Felelős: Eged István polgármester,

Dr. Varga Attila jegyző

**3./ Napirend**

Pétervására Város Fejlődéséért Közalapítvány Egységes Szerkezetbe foglalt Alapító Okiratának elfogadása.

**Dr. Varga Attila jegyző**

Jogszabályi változásokról van szó.

**Eged István FIDESZ-KDNP polgármester**

Kérdezi, hogy ezzel kapcsolatban van-e még valakinek kérdése, hozzászólása?

Amennyiben nincs kérdés kéri, hogy aki egyetért, Pétervására Város Fejlődéséért Közalapítvány Egységes Szerkezetbe foglalt Alapító Okiratával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 69//2015. (VII.23.) határozata**

1. Pétervására Város Önkormányzat Képviselő-testülete, mint a Pétervására Város Fejlődéséért Közalapítvány alapítója úgy dönt, hogy a közalapítvány a 2013. évi V. törvény rendelkezéseivel összhangban állóan működik tovább, egyúttal elfogadja a közalapítványnak a 2013. évi V. törvény (Ptk.) rendelkezéseinek megfelelő változásokkal egységes szerkezetbe foglalt alapító okiratát.

2. A fenti módosításokon túlmenően az Alapító Okirat további részei változatlan tartalommal élnek tovább.

3. Alapító a mai napon meghozott döntések okán szükségessé váló okiratok elkészítésére és a nyilvántartó bíróság előtti változásbejegyzési eljárásban történő képviseletre megbízza a Bajzát Ügyvédi Irodát (3300 Eger, Törvényház u. 11. eljáró ügyvéd dr. Bajzát György)

4. Alapító felhatalmazza a polgármestert az alapító okirat aláírására, és megbízza, hogy annak a nyilvántartó bíróság felé történő benyújtásáról gondoskodjon.

Határidő: azonnal

Felelős: Eged István polgármester

**4./ Napirend**

A Heves Megyei Kormányhivatallal kötendő használati megállapodás megtárgyalása.

**Eged István FIDESZ-KDNP polgármester**

Megvásároltuk a hivatal szomszédságában lévő ingatlant.

Ezután kerül sor az ingatlan összevonásra, beépítetlen területté nyilvánításra.

A telekösszevonás után keletkezett földrészre ingyenes földhasználati jogot biztosít a Heves Megyei Kormányhivatal javára a Járási Hivatal és a kormányablak elhelyezése érdekében.

**Boros Csaba alpolgármester**

Mi lesz a parkolóval?

**Dr. Varga Attila jegyző**

Szeretnék közösen használni.

**Varró Magdolna képviselő**

Miért nem szerezték meg a volt bíróság épületét. Ott van szemben, és jó nagy.

**Eged István FIDESZ-KDNP polgármester**

Két minisztérium nem tudott megegyezni.

Itt van a megállapodás, amit el kellene fogadni, de ez még változhat.

**Dr. Varga Attila jegyző**

A Vagyonkezelő még javíthat bele.

Az épület tulajdonosa az állam lesz, a föld tulajdonosa az önkormányzat, a használó pedig a kormányhivatal.

**Eged István FIDESZ-KDNP polgármester**

Kérdezi, hogy ezzel kapcsolatban van-e még valakinek kérdése, hozzászólása?

Amennyiben nincs kérdés kéri, hogy aki egyetért, a Heves Megyei Kormányhivatallal kötendő használati megállapodás az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 70/2015. (VII.23.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) a 61/2015. (VI.18.) számú határozatában döntött a pétervásárai 108 hrsz-ú lakóház, udvar, megnevezésű összesen 801 négyzetméter nagyságú ingatlan megvásárlásáról.

2. A Képviselőtestület úgy dönt, hogy a fenti ingatlant és a pétervásárai 109 hrsz-ú lakóház, udvar, megnevezésű összesen 571 négyzetméter nagyságú ingatlant összevonatja, és az összevonással keletkező 108 hrsz-ú összesen 1372 négyzetméter nagyságú ingatlant a lakóház lebontását követően beépítetlen területté nyilvánítatja.

3. A telekösszevonásának eredményeként létrejövő földrészletre (pétervásárai 108. hrsz. alatti ingatlanra) a Járási Hivatal és kormányablak elhelyezése érdekében ingyenes földhasználati jogot biztosít a Heves Megyei Kormányhivatal javára.

4. A Képviselőtestület felhatalmazza Eged István polgármestert a használati jog biztosításáról rendelkező megállapodás aláírására, és felkéri Dr. Varga Attila jegyzőt annak ellenjegyzésére.

Határidő: azonnal

Felelős: Eged István polgármester

Dr. Varga Attila jegyző

**5./ Napirend**

Kérdések, interpellációk.

**Eged István FIDESZ-KDNP polgármester**

Több mindenről lesz megint szó.

Első, amivel kezdünk az a Hoór Kálmán építészmérnök, főépítészi vállalkozói megbízási szerződésének megtárgyalása és elfogadása.

Kérdezi, hogy ezzel kapcsolatban van-e még valakinek kérdése, hozzászólása?

Amennyiben nincs kérdés kéri, hogy aki egyetért, a vállalkozói megbízási szerződés megkötésével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 71/2015. (VII.23.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) a településrendezési terv módosításával kapcsolatos főépítészi teendők ellátására, a módosítás testületi jóváhagyásáig, határozott időre, 120.000,-Ft, azaz Egyszázhúszezer forint összegben, megbízási szerződést köt Hoór Kálmán 3300 Eger, Zúgó u. 6. szám alatti lakos építészmérnökkel.

2. A Képviselőtestület felhatalmazza Eged István polgármestert a megbízási szerződés aláírására.

Határidő: azonnal

Felelős: Eged István polgármester

**Eged István FIDESZ-KDNP polgármester**

A következő a Tarjánterv Mérnöki Iroda Kft. álltál megküldött tervezési szerződés tárgyalása.

Kérdezi, hogy ezzel kapcsolatban van-e még valakinek kérdése, hozzászólása?

**Varró Magdolna képviselő**

Csak annyiban szeretne hozzászólni, hogy nálunk Papháza út nincs, az Papláza út lenne, kéri ezt javítani.

**Eged István FIDESZ-KDNP polgármester**

Van-e még valakinek kérdése, hozzászólása?

Amennyiben nincs kérdés kéri, hogy aki egyetért, a tervezési szerződés megkötésével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 72/2015. (VII.23.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) a településrendezési terv módosításával kapcsolatos tervezői feladatok ellátására, a terv dokumentáció postára adásáig, legkésőbb 2015. augusztus 31-ig, határozott időre, 350.000,-Ft+ÁFA, azaz Háromszázötvenezer forint+ÁFA összegben, tervezési szerződést köt a TARJÁNTERV Mérnöki Iroda Kft. 3100 Salgótarján, Mártírok útja 1. szám alatti céggel.

2. A Képviselőtestület felhatalmazza Eged István polgármestert a tervezési szerződés aláírására.

Határidő: azonnal

Felelős: Eged István polgármester

**Eged István FIDESZ-KDNP polgármester**

A megvásárolt ingatlan bontási munkálatait Szaniszló János végzi 1,2 milli Ft+áfa összegért.

Kérdezi, hogy ezzel kapcsolatban van-e még valakinek kérdése, hozzászólása?

Amennyiben nincs kérdés kéri, hogy aki egyetért, szerződés megkötésével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 73/2015. (VII.23.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) a Pétervására, Keglevich út 4. szám alatti ingatlanán álló lakóépület bontási munkálatainak elvégzésére, 2015. augusztus 15-ig szóló határozott időre szóló, 1.200.000,-Ft+ÁFA azaz Egymillió-kettőszázezer forint+ÁFA összegben, bontási vállalkozási szerződést köt Szaniszló János 3252 Erdőkövesd, Dózsa Gy. u. 5. szám alatti lakos egyéni vállalkozóval.

2. A Képviselőtestület felhatalmazza Eged István polgármestert a vállalkozási szerződés aláírására.

Határidő: azonnal

Felelős: Eged István polgármester

**Eged István FIDESZ-KDNP polgármester**

A településrendezési terv módosításával kapcsolatban kell összefüggő partnerségi egyezetési szabályokról határozatot kell elfogadnunk.

Kérdezi, hogy ezzel kapcsolatban van-e még valakinek kérdése, hozzászólása?

Amennyiben nincs kérdés kéri, hogy aki egyetért, a fentiekkel az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 74/2015. (VII.23.) határozata**

**Pétervására város településrendezési terv módosításával**

**összefüggő partnerségi egyeztetés szabályairól**

**Partnerségi egyeztetés szabályai**

Pétervására Város Önkormányzat Képviselő-testülete a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet 29.§.-a alapján Pétervására város településrendezési tervének módosítására irányuló eljárásban a partnerségi egyeztetés szabályait az alábbiakban határozza meg:

**I. Az egyeztetésben résztvevők (a továbbiakban: Partnerek):**

1) a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet 9. mellékletében felsorolt államigazgatási szervek.

**II) A Partnerek tájékoztatásának módja:**

1) egyszerűsített eljárás véleményezési szakaszában: a tervdokumentáció elkészültét követően papír alapú levelezés, az önkormányzat honlapja:(www.petervasara.hu), valamint a polgármesteri hivatal hirdetőtáblája, melyről a Partnereket megfelelő módon tájékoztatni kell, ami alapján a Partnerek javaslatokat, véleményt tehetnek,

2) a javaslatokat, véleményeket iktatni kell, melyet az önkormányzat, illetve a tervezők értékelnek,

3) végső szakmai véleményezés formája: papír alapú kísérőlevél, dokumentáció melléklettel papír alapon és CD-n,

4) elfogadási és hatálybaléptetési szakasz formája: papír alapú kísérőlevél és mellékelve a papír alapú dokumentáció + 1 példány CD-n,

**III) A javaslatok, vélemények dokumentálásának, nyilvántartásának módja:**

1) papír alapú, egységes szerkezetbe foglalt dokumentáció,

2) a dokumentáció az iratkezelés szabályát megállapító kormány- és önkormányzati rendelet alapján nem selejtezhető, 15 év után leltárba kerül,

**IV) Az el nem fogadott javaslatok, vélemények indoklásának módja, a dokumentálásuk, nyilvántartásuk rendje:**

1) az el nem fogadott javaslatok, vélemények megtárgyalása egyezségre jutás céljából, írásos rögzítés,

2) a véleményezésben részt vevő partnerek felé a lényegi információ megküldése papír levél formátumban,

3) a partnerségi egyeztetés összes anyagának írásos rögzítése a rendelet előírásainak megfelelően.

**V) Az elfogadott településrendezési eszközök nyilvánosságát biztosító intézkedések:**

1) a folyamat végén a Képviselő-testületi döntés beterjesztése előtt a jogszabálynak megfelelő társadalmasítás,

2) a Képviselő-testület nyilvános ülésen tárgyalja az elfogadásra beterjesztett anyagot,

3) az elfogadást követően a jogszabályoknak megfelelő hatályba lépési intézkedések.

Határidő: azonnal és folyamatos

Felelős: polgármester, jegyző

**Eged István FIDESZ-KDNP polgármester**

A Szociális Nonprofit Kft.-vel kapcsolatban újabb levelet kaptunk az OTP-től, hogy számlatartozásuk van. Kérik kiegyenlíteni.

Javasolja, hogy utaljanak át a számlájukra 30.000.- Ft-ot.

Kérdezi, hogy ezzel kapcsolatban van-e még valakinek kérdése, hozzászólása?

Amennyiben nincs kérdés kéri, hogy aki egyetért, a fent elhangzottakkal az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 75/2015. (VII.23.) határozata**

Pétervására Város Önkormányzat Képviselő-testülete, mint a Pétervásárai Szociális Nonprofit Kft. alapítója a Nonprofit Kft. számlavezetési költségekre 30.000,-Ft összegben támogatást biztosít.

Határidő: azonnal

Felelős: Eged István polgármester

**Eged István FIDESZ-KDNP polgármester**

Kérdezi, hogy van-e valakinek kérdése, bejelenteni valója, hozzá szólása?

**Varró Magdolna képviselő**

A polgármester úr havi jövedelme 2015. január 1-től csökkent, ezért szeretné azt javasolni, hogy fogadjon el a testület részére havi 80.000.- Ft értékű Erzsébet utalványt. A jelenlegi költségvetésünk ez lehetővé teszi.

**Eged István FIDESZ-KDNP polgármester**

Amennyiben nincs kérdés kéri, hogy aki egyetért, a fent elhangzottakkal az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 76/2015. (VII.23.) határozata**

Pétervására Város Önkormányzat Képviselő-testülete úgy dönt, hogy 2015. január 1-től 2015. december 31-ig havi 80.000,-Ft összegben Erzsébet ajándékutalványt adnak Eged István polgármesternek.

Határidő: azonnal

Felelős: Dr. Varga Attila jegyző

**Varró Magdolna képviselő**

Mit tudunk a 23. számú út építéséről? Lesz belőle valami?

Elkezdődtek már a munkák?

**Eged István FIDESZ-KDNP polgármester**

Ezzel kapcsolatban annyi tud elmondani, hogy a négysávos út (Ózd-Nagybátony között) terveinek elkészítésese folyik.

A kezdés előreláthatólag 2018. év tavasza, előbb nem fogják kezdeni.

Lobbiztak, hogy legyenek települést elkerülő szakaszok.

Lesz majd egyeztetés. Nem tud semmit, ami pontos lenne, változások lehetnek.

**Varró Magdolna képviselő**

Ózd szempontjából nagyon fontos kérdés ez.

**Eged István FIDESZ-KDNP polgármester**

Elmondja, hogy az ózdi polgármester nagyon ráállt erre a kérdésre.

Ezeken az utakon nagyon nehéz teherautóval, buszokkal, kamionokkal közlekedni. Ezen változtatni kell.

**Boros Csaba alpolgármester**

Látta, hogy dolgoztak az ÉMÁSZ-sok, oszlopokat cseréltek. Mi lesz a kicserélt oszlopokkal?

**Eged István FIDESZ-KDNP polgármester**

Elviszik majd.

**Boros Csaba alpolgármester**

Sportcsarnok udvarán a közvilágítást meg kell oldani.

**Eged István FIDESZ-KDNP polgármester**

Terveztetni kell.

**Boros Csaba alpolgármester**

A sírmegváltásokkal hogy állunk?

**Dr. Kerekes Tibor aljegyző**

Jönnek be az ügyfelek rendesen.

Elfogytak a földbeli urna sírhelyek.

Utána nézett, hogy egy urna sírhely (földben) 17.500.- Ft-ba kerül, mi 15.000.- Ft-ot kérünk érte. Ezzel valamit kezdeni kell.

**Eged István FIDESZ-KDNP polgármester**

Figyelni kell rá.

Sok dologra felhívta már a figyelmet az aljegyző úr, szeretne érte köszönetet mondani.

**Varró Magdolna képviselő**

A Tűzoltószertárral szemben lévő utcában, Eged János előtt igen nagy lyuk van az úton. Arra oda kell figyelni.

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

Amennyiben nincs az ülést **bezárja**.

**K.m.f.**

**Eged István Dr. Varga Attila**

**FIDESZ-KDNP jegyző**

**polgármester**